[θ]εος τυχαν αγα[θ]αν. στραταγεοντος [τ]ων φωκεων ζευξιου [μ]ηνος εβδομου ομολο[γι]α τα πολει στειριων και [τα] πολει μεδεωνιων συ[νε]πολιτευσαν στειριοι κα[ι] εδεωνιοι εχοντες ιερα πο[λι]ν χωραν λιμενας παντα [ε]λευθερα επι τοισδε ειμεν [τ]ους μεδεωνιους παντας [σ]τιριους ισους και ομοιους και συνεκλησιαζειν και συναρχοστατεισθαι μετα τας [πο]λιος τας στιριων και δικα[ζ]ειν τας δικας τας επι πολι[ο]ς πασας τους ενικομενους [τ]αις αλικιαις. ιστανθω δε κα[ι] [ι]εροταμιαν εκ των μεδεω[ν]ιων ενα τον θυσεοντα τας θυσιας τας πατριους μεδεων[ι]οις οσαι εντι εν τω πολιτικω νομ[ω] [μ]ετα των αρχοντων των στα[θ]εντων εν στιρι. λανβανετω [δ]ε ο ιεροταμιας αρεσμιον ο τοι [α]ρχοντες ελαμβανον ημι[μ]ναιον και των χοων το επ[ιβ]αλον τωι ιεροταμιαι. συνδι[κ]αξει δε ο ιεροταμιας μετα [τ]ων αρχοντων τας δικας ας [τ]οι αρχοντες δικαζοντι και [κ]λαρωσει τα δικαστηρια α κα δεη κλαρωειν μετα των α[ρ]χοντων. μη εστω δε επαναγ[κ]ες λειτουργειν τους μεδεωνιους εν στιρι τας αρχας οσοι γεγενηνται εν μεδεωνι αρχοντες ξενοδικαι πρακτηρες δαμιουργοι ιερεις ιεραρχαι και ταν γυναικων οσαι ιερητευκατι ει μη τις εκων υπομενοι. ιστανθων δε εκ των αλειτουργητων των μεδεωνιων και εκ των στιριων δαμιουρ[γ]εοντων δε και τα εν μεδε[ωνι ι]ερα καθως ο πολιτικος νομος κελευει. και ταν χ[ωραν] ταν μεδεωνιαν ειμεν [π]ασαν στιριαν και ταν στιριαν μεδεωνιαν κοιναν π[ασα]ν κοινωνεοντω δε οι μεδε[ω]νιοι ταν θυσιαν ταν εν στι[ρι] πασαν και τοι στιριοι ταν εν μεδεωνι πασαν. μη εξεστω δε αποπολιτευσασται του[ς] μεδεωνιους απο των στιρι[ω]ν μηδε τους στιριους απο [τ]ων μεδε[ωνι]ων οποτεροι [δ]ε κα μη εμμεινωντι εν τοι[ς] γεγραμμενοις αποτεισαντων τοις εμμεινα[ν]τοις αργυριου ταλαντα δεκα. [--- π]οιεοντων. [γ]ραψαντων δε ταν ομ[ο]λογιαν εν σταλαν και αν[αθε]ντων εν το ιερον τας α[θαν]ας. θεστων δε ταν ομο[λογι]αν και παρα ιδιωταν εσ[φρα]γισμεναν. α ομολογια π[αρα] θρασωνα λιλαιεα. μαρ[τυ]ρες θρασων δαματριου ελατευς ευπαλιδας θρασωνος λιλαιευς τιμοκρατης επινικου τιθορρευς. δοντων δε τοι στιριοι τα φατρια των μεδεωνιων εν ετεοις τετταροις αργυριου μνας πεντε κα[ι] [τ]οπον ταν καλειμεναν -α[--]τρειαν.
Phokis — Stiris — shortly bef. 170 BC
 shortly bef. 170 BC